cyanic-selkie/wikianc huggingface dataset:
חוף הנסיך האראלד
מקור השם
החוף נקרא על שמו של האראלד החמישי (לימים מלך נורווגיה), בנו התינוק של אולף החמישי שהיה באותה עת נסיך הכתר של נורווגיה (ולימים מלך נורווגיה) - אשר על שמו נקרא החוף הסמוך.
גרטשן ויטמר
גרטשן אסתר ויטמר (באנגלית: Gretchen Esther Whitmer; נולדה ב-23 באוגוסט 1971) היא פוליטיקאית ותובעת אמריקאית, המכהנת כמושלת מישיגן החל מראשית ינואר 2019. היא נבחרה לתפקיד ב-2018. טרם בחירתה למושלת מישיגן, כיהנה ויטמר כחברת בית המחוקקים של מישיגן בשנים 2001–2015, מטעם המפלגה הדמוקרטית.
ביוגרפיה
ויטמר נולדה בשלהי אוגוסט 1971 בלאנסינג בירת מישיגן, בתם הבכורה בין שלושת ילדיהם של שרון ה. "שרי" רייסיג וריצ'רד ויטמר, אשר שניהם היו משפטנים. אביה שימש כראש מחלקת המסחר של מישיגן תחת המושל ויליאם מיליקן, והיה נשיא ומנכ"ל סניף התאגיד "הצלב הכחול והמגן הכחול" של מישיגן בשנים 1988–2006. אמה של ויטמר עבדה כעוזרתו של התובע הכללי של מישיגן פרנק קלי. הוריה התגרשו כשהייתה בת עשר, והיא ואחיה התגוררו עם אמם בגרנד ראפידס. אביה נסע מביתו שבדטרויט לבקר את המשפחה לפחות פעם בשבוע. היא סיימה את לימודיה התיכוניים בתיכון פורסט הילס. היא קיבלה תואר ראשון בתקשורת מאוניברסיטת המדינה של מישיגן ב-1993, ותואר דוקטורט במכללת דטרויט למשפטים שבאוניברסיטת המדינה של מישיגן ב-1998.
ב-3 בינואר 2017, הודיעה ויטמר כי בכוונתה להתמודד למושלת מישיגן בבחירות לתפקיד שייערכו בנובמבר 2018. ב-7 באוגוסט 2018 נבחרה למועמדת המפלגה הדמוקרטית לתפקיד. מולה התמודד מועמד המפלגה הרפובליקנית, התובע הכללי של מישיגן ביל שוטה, אותו ניצחה בפער של כ-10% בבחירות הכלליות שנערכו ב-6 בנובמבר. היא נכנסה לתפקידה ב-1 בינואר 2019.
אניה טיילור-ג'וי
אניה ג'וזפין מארי טיילור-ג'וי (באנגלית: Anya Josephine Marie Taylor-Joy; נולדה ב-16 באפריל 1996) היא שחקנית קולנוע ודוגמנית ארגנטינאית-בריטית, ילידת ארצות הברית. נודעת בעיקרה בזכות משחקה בתפקידים הראשיים בסרט "אמה", בסרט "ספליט", ובסדרה "גמביט המלכה" של נטפליקס עליה זכתה בפרס גלובוס הזהב.
ביוגרפיה
טיילור-ג'וי נולדה במיאמי, פלורידה שבארצות הברית. הצעירה מבן שישה אחים. אמה ילידת-זמביה והיא ממוצא בריטי וספרדי. אביה ממוצא סקוטי-ארגנטינאי. כשהייתה פעוטה, משפחתה עברה לבואנוס איירס שבארגנטינה, וכשהייתה בת 6, עברו ללונדון שבאנגליה. בילדותה למדה לרקוד בלט.
קריירה
תפקידה הראשון היה בסרט "האקדמיה לערפדים" בשנת 2014, אך תפקידה בסרט הושמט לאחר העריכה.
בשנת 2015 הופיעה בתפקיד הראשי בסרט האימה "המכשפה" של רוברט אגרס. לשם השלמת סרט זה היא סרבה לתפקיד ראשי בסדרה בערוץ דיסני.
בשנת 2016 שיחקה בסרט "מורגן".
ב-2017 זכתה להכרה רחבה יותר בזכות השתתפות בסרט המותחן של מ. נייט שאמלאן "ספליט", וכן גילמה את תפקידה גם בסרט ההמשך "מיסטר גלאס" ב-2019.
בנוסף ב-2019 גילמה את ג'ינה גריי בסדרה "כנופיית ברמינגהאם", בעונתה החמישית.
בשנת 2020 הגיעה הפריצה הגדולה שלה בזכות תפקידה הראשי בסרט "אמה". הסרט זכה להצלחה קופתית ולשבחי ביקורות. מאוחר יותר באותה שנה שיחקה בתפקיד הראשי במיני-סדרה "גמביט המלכה" של נטפליקס, שבה גילמה ילדת פלא בשחמט. על תפקידיה בסרט ״אמה״ וגם בסדרה ״גמביט המלכה״ הייתה מועמדת לפרסי גלובוס הזהב, אך זכתה בפרס גלובוס הזהב על תפקידה בסדרה "גמביט המלכה" בלבד.
מסרשמיט Me 163
מסרשמיט Me 163 "קומט" (בגרמנית: Messerschmitt Me 163 "Komet". Komet פירושו "כוכב שביט") היה מטוס יירוט גרמני, מוּנָע־רקטית, שעוצב ותוכנן על ידי אלכסנדר ליפיש בחברת מסרשמיט, בגרמניה הנאצית. זהו כלי הטיס הקרבי המוּנָע־רקטית היחידי שאי פעם היה מבצעי, וכלי הטיס המאויש הראשון מכל סוג שהוא, שעבר את המהירות של 1,000 קמ"ש בטיסה אופקית. ביצועיו והיבטי עיצובו היו חסרי תקדים. טייס הניסוי הייני דיטמאר הגיע למהירות של 1,130 קמ"ש בתחילת יולי 1944, שיא מהירות טיסה לא רשמי, שלא נשבר על ידי כלי טיס מוּנָעי טורבו־סילון במשך כמעט עשור. יותר מ-350 מטוסי "קומט" נבנו, אך המטוס הוכיח עצמו כלא חיוני בתפקידו הייעודי הצר כמיירט, בהשמידו בין 9 ל-18 ממטוסי בעלות הברית, בהשוואה ל-10 אבדות כלי טיס. מלבד אבדות כלי טיס בפעילות מבצעית, מטוסים רבים נוספים אבדו וטייסים רבים נהרגו במהלך מבחני כלי הטיס, ובזמן טיסות אימון.
דארן קגאסוף
דארן מקסוול קגאסוף (באנגלית: Daren Maxwell Kagasoff; נולד ב-16 בספטמבר 1987) הוא שחקן קולנוע וטלוויזיה אמריקאי-יהודי, אשר מוכר בעיקר בשל תפקידו בתור ריצ'רד "ריקי" אנדרווד בסדרה "סודות ההתבגרות" ברשת Freeform.
ביוגרפיה
קגאסוף נולד וגדל בשכונת אנסינו בלוס אנג'לס, קליפורניה לאם יהודייה, אליס קגאסוף (לבית לוי) ולאב נוצרי, בארי קגאסוף, יהלומן במקצועו. הוא האמצעי מבין שלושה ילדים; יש לו אח גדול יותר, ג'סטין, ואחות צעירה ממנו, נטלי.
קגאסוף סיים את לימודיו בתיכון מונטקלייר בשנת 2005, שם שיחק בנבחרת הבייסבול של בית ספרו. בזמן שלמד באוניברסיטת המדינה בסן פרנסיסקו, קגאסוף החליט להיות שחקן.
קריירה
קגאסוף חזר ללוס אנג'לס, ולוהק לתפקיד הראשי בהפקת תיאטרון מקומית של Suburbia , מחזה שהסרט בעל אותו השם משנת 1996 התבסס עליו.
לאחר שסיים את לימודי משחק, החל להיבחן לתפקידי טלוויזיה וקולנוע. במהלך אחד האודישנים הראשונים שלו, הוא הרשים את המפיקה ברנדה המפטון עד כדי כך שהיא בחרה בו לככב בתפקיד ריקי אנדרווד בסדרת הנעורים "סודות התבגרות" . הסדרה הוקרנה במשך חמש עונות.
ב-24 בפברואר 2013 פורסם כי קגאסוף לוהק לתפקיד אלכס בפיילוט של פוקס דליריום, המבוסס על הרומן מאת לורן אוליבר. עם זאת, הפיילוט לא נמכר לסדרה.
קגאסוף שיחק בסרט האימה העל טבעי "הסיאנס", בבימויו של סטיילס ווייט. הסרט יצא לאקרנים באוקטובר 2014.
בספטמבר 2014, קגאסוף הצטרף לצוות השחקנים של "רד בנד סוסייטי", סדרת דרמה קומית בעונת הטלוויזיה האמריקאית 2014–15 שפותחה על ידי מרגרט נאגל. בסדרה שיחק בתפקיד חוזר שגילם את מושא האהבה של קארה, האנטר קול. הסדרה עלתה לראשונה ב-17 בספטמבר 2014 ובוטלה לאחר עונה אחת.
בשנת 2019 שיחק בתפקיד ראשי בסדרת הטלוויזיה "הכפר".
Champion (אלבום של בישופ בריגס)
Champion  (בעברית: אלוף) הוא אלבום האולפן השני של הזמרת-יוצרת הבריטית בישופ בריגס. האלבום יצא לאור ב-8 בנובמבר 2019 על ידי חברת התקליטים איילנד רקורדס. מתוך האלבום שלושה סינגלים.
זהבה קור
זהבה קור (נולדה ב-18 בדצמבר 1957) היא סופרת ישראלית.
קורות חייה
קור נולדה בשנת תשי"ח ביישוב ניר גלים לשרה ודוד (דוגו) לייטנר. אביה ניצול השואה מהונגריה (התפרסם בעקבות "מבצע דוגו", עליו כתבה את הספר "הסיפור של דוגו") ואמה היא ילידת הארץ, ממשפחה ירושלמית של חסידי גור. הוריה היו ממקימי היישוב. בבית הספר היסודי למדה בקבוצת יבנה הסמוכה. בסיום לימודי התיכון התגייסה לעתודה האקדמית ולמדה ספרות אנגלית באוניברסיטת תל אביב.
בשנה הראשונה ללימודיה באוניברסיטה פגשה את אבשלום קור, שהיה באותה עת מרצה צעיר. השניים נישאו בט"ו באב תשל"ט (1979), ונולדו להם שישה ילדים. הזוג התגרש בשנת 2011. אחת מבנותיה היא העיתונאית מוריה קור.
קור התגוררה שנים רבות בתל אביב, ולאחר גירושיה חזרה למושב נעוריה, ניר גלים. נישאה בשנית באפריל 2014 לד"ר רפאל זר.
קריירה
קור העידה על עצמה שהחלה לכתוב מאז שלמדה לקרוא ולכתוב. בשנת 1987 נוסד עיתון הילדים והנוער "אותיות" על ידי אורי אורבך, שבו כתבה קור סדרה בהמשכים בשם "דפי זהבה" שעסקה בחוויותיה כאם צעירה. במשך השנים המשיכה לכתוב ב"אותיות" סדרות וסיפורים נוספים, וכיום היא כותבת בו רק לעיתים ולא באופן קבוע.
נכון לשנת 2017 פרסמה קור שמונה ספרים לבני נוער, שחלקם היו לרבי מכר. רובם התפרסמו קודם כסיפורים בהמשכים בעיתון "אותיות". אחד הספרים, "עלילות לוט" שמו, נכלל ברשימת מומלצי 'מצעד הספרים' של משרד החינוך. כיום זהבה קור מדריכה בבית העדות להנחלת זיכרון השואה בניר גלים.
ספרדית צ'יליאנית
ספרדית צ'יליאנית (בספרדית: ', ' או ) היא אחת מניבי הספרדית המדוברת ברוב צ'ילה. בספרדית צ'יליאנית קיימים הגייה, דקדוק, אוצר מילים וסלנג השונים מאלו של ספרדית סטנדרטית.
בצ'ילה, אין הבדלים גדולים בין הספרדית המדוברת באזור הצפוני, המרכזי והדרומי של המדינה, אם כי יש הבדלים בולטים באזור הדרום הרחוק, כמו אייסן, מגאיאנס (בעיקר לאורך הגבול עם ארגנטינה) וצ'ילואה ובאריקה, בצפון הקיצוני. עם זאת, קיימים הבדלים רבים בספרדית המדוברת על ידי בני מעמדות חברתיים שונים.
באזורים כפריים מסנטיאגו ועד ולדיביה, ספרדית צ'יליאנית מציגה את ההשפעה ההיסטורית של ניבי קסטו של אקסטרמדורה (ספרד), אך חלק מהמחברים מצביעים על המחוז הספרדי באנדלוסיה וביתר דיוק לעיר סביליה כהשפעה רבה עוד יותר על ההתפתחות ההיסטורית של הספרדית הצ'יליאנית.
ולדימיר גרנאט
ולדימיר ואסילייביץ' גרנאט (ברוסית: Влади́мир Васи́льевич Грана́т; נולד ב-22 במאי 1987 באולן-אודה שברוסיה) הוא כדורגלן רוסי המשחק בעמדת הבלם בנבחרת רוסיה.
קריירת מועדונים
גרנאט התחיל את צעדיו הראשונים בכדורגל בגיל 7 באקדמיה לוקומוטיב שבעיר מולדתו אולן-אודה. בשנת 2003 זומן לקבוצה זווזדה אירקוטסק ששיחקה בליגה השנייה, שם ולדימיר ערך 5 הופעות. בשנים 2005–2006 שיחק בקבוצת הנוער של דינמו מוסקבה (44 הופעות, 2 שערים). באוגוסט 2006 הושאל לסיביר נובוסיבירסק מהליגה הלאומית. ב-18 במרץ 2007 גרנאט ערך הופעת בכורה בליגת העל במדי דינמו. מהר מאוד הוא נהפך לשחקן הרכב קבוע בעמדת הבלם או המגן. ב-2013 אף נבחר לקפטן הקבוצה, אך באוקטובר 2014 הועבר לקבוצת הנוער. מאחר שזו הייתה שנתו האחרונה בחוזה, החלו להתעניין בו מספר מועדונים רוסים. ביום האחרון של חלון ההעברות החורפי גרנאט עבר בהשאלה לרוסטוב. כמה ימים לאחר מכן, מועדון הכדורגל ספרטק מוסקבה הודיע על מעברו של גרנאט כסוכן חופשי בתום העונה. ברוסטוב ולדימיר לא שיחק בשל פציעה. בספרטק החל גרנאט לשחק בהרכב הפותח, אך עם הזמן אבד את מקומו ואף הועבר לקבוצת המשנה שהופיעה בליגה הלאומית, שם ערך 12 הופעות והבקיע שער מול דינמו, קבוצתו לשעבר. ב-31 באוגוסט גראנט סיכם חוזה ל-3 שנים ברוסטוב.
ביוני 2017 חתם על חוזה בקבוצת רובין קאזאן עד יולי 2020.
נבחרת לאומית
בשנות נעוריו זומן לנבחרות רוסיה עד גיל 19 ו-21, כמו כן הוא שיחק במדי הנבחרת השנייה, שלא התקיימה זמן רב.
בקיץ 2012 גרנאט זומן ליורו וב-6 בספטמבר ערך הופעת בכורה במדי הנבחרת הבוגרת במשחק מוקדמות מונדיאל 2014 נגד לוקסמבורג, המשחק הסתיים 1:4 לטובת הרוסים.
ב-3 בספטמבר 2014 הבקיע את שערו הראשון בנבחרת בניצחון 0:4 על אזרבייג'ן.
ATacMS
ATacMS (ראשי תיבות באנגלית של: Army Tactical Missile System) הוא טיל קרקע-קרקע (SSM) המיוצר על ידי לוקהיד מרטין. הטיל בעל טווח של מעל 160 ק"מ, מונע על ידי דלק מוצק, אורכו 4 מטרים וקוטרו 610 מילימטרים.
ניתן לשגר ATACMS ממגוון משגרים, כולל ממשגרי MLRS ו-HIMARS. משגר ATACMS  בעל מכסה עם שישה מעגלים כמו מכסה סטנדרטי של רקטות MLRS.
השימוש הראשון של ATACMS בקרב היה במהלך מבצע סופה במדבר, בו נורו 32 ממשגר M270 MLRS. במהלך "מלחמת עיראק" נורו יותר מ-450 טילים. ונכון לתחילת 2015, מעל 560 ATACMS טילים נורו בפעילות מבצעית.
MGM-140A – בלוק I
בעבר כונה M39, טיל ללא הנחיה מכיל 950 M74 מצרר נ"א\נ"ח (APAM) עם טווח של 128 ק"מ.
MGM-140B – בלוק IA
בעבר כונה M39A1, הטיל משתמש בהנחיית GPS/INS, נושא 275 M74 חימושי מצרר וטווח 165 ק"מ.
MGM-168 ATacMS – בלוק IVA
במקור כונה Block IA Unitary או MGM-140E, הבלוק החדש, IVA מחליף רש"ק של 230 פצצונות בחימושי M74. הוא משתמש באותה הנחיית GPS/INS, כמו MGM-140B. חוזה הפיתוח נחתם בדצמבר 2000.
ב-2017, הצבא נתן לריית'און אישור להתקדם עם שלב ביגור הטכנולוגיה והפחתת הסיכון (TMRR). שלב זה בפיתוח מכונה "DeepStrike", מילולית: "תקיפת עומק".
קסבייה תומא
קסבייה תומא (בצרפתית: Xavier Tomas; נולד ב-4 בינואר 1986) הוא כדורגלן צרפתי המשחק בעמדת הבלם.
קריירה
תומא התחיל את הקריירה שלו במחלקת הנוער של גוואנון ושימש כקפטן בכל קבוצות הגילאים. כשהיה בן 18 ערך את הופעת הבכורה שלו במועדון נגד מונפלייה ולאחר זמן קצר חתם על חוזה ל-3 שנים. לעומת זאת, הוא מיעט לשחק ובקיץ הושאל לרודז ולאחר מכן שוחרר מהמועדון. בקיץ חתם בטור. לאחר 3 שנים בטור חתם באולימפיאקוס וולו היוונית. בקיץ חתם בלבדיאקוס ובתום עונה אחת חזר לקדנציה שנייה בטור שנמשכה שנתיים. לאחר שלא זכה לדקות משחק קבת חזר ללבדיאקוס.
ביוני חתם במכבי פתח תקווה הישראלית. ביוני 2016 חתם בבני יהודה. בדצמבר שוחרר מבני יהודה וכעבור זמן קצר חתם בלוזאן.
בקיץ חתם בהמילטון אקדמיקל.
בספטמבר תומא חתם ברד סטאר.
ב-7 ביוני 2019 חתם בלאוואל.
בקיץ, תומא חתם ביוניש אש מליגת העל הלוקסמבורגית.
ארמון ראשי המסדר של אבירי רודוס
ארמון ראשי המסדר של אבירי רודוס (באיטלקית: Palazzo dei Gran Maestri dei cavalieri di Rodi, ביוונית: Παλάτι του Μεγάλου Μαγίστρου) הידוע בשם קסטלו (יוונית: Καστέλο, איטלקית: Castello) פירוש המילה באיטלקית היא טירה. הטירה נמצאת בעיר רודוס באי רודוס השייכת ליוון. בעבר שימש את המסדר ההוספיטלרי ושימש שמצודה ומרכז השלטון באי. הארמון הוא חלק מעיר ימי הביניים ברודוס שהוכרז על ידי אונסק"ו כאתר מורשת עולמית. כיום הוא אחד המוזיאונים החשובים באי.
היסטוריה
הארמון הוקם במאה ה-14 במקום בו ניצבה מצודה ביזנטית קדומה מהמאה ה-7, על ידי ההוספיטלרים בראשות הליון דה וילנב במקום בו ניצבה מצודה ביזנטית קדומה מהמאה ה-7. המבנה דומה יותר למצודה הערוכה סביב חצר פנימית שלאורכה ארקאדה מאשר לארמון. הוא הוקף בחפיר משלו, ומתחת לו נחפרו שלוש קומות אחסון. הארמון שימש את נגידי המסדר ההוספיטלרי. בין השנים 1309 ל-1522 התגוררו בארמון 20 נגידים. העות'מאנים הפכו את המבנה לבית כלא לאחר שכבשו את רודוס מידי ההוספיטלרים ב-1522. חלק מהמבנה נהרס בהתפוצצות מחסן תחמושת סמוך ב-1856. ב-1912 במלחמה האיטלקית-עות'מאנית נכבש האי על ידי ממלכת איטליה. ב-1937 הארמון שופץ בפיקוח האדריכל ויטוריו מסטוריני, והקימו חלקים ניכרים ממנו מחדש בסגנון שחיקה את סגנון המאה ה-16 (יותר מאוחר נמתחה ביקורות על הפגיעה שנעשתה בחלקים העתיקים של המצודה). המבנה שימש כמעון הנציב האיטלקי ויועד להיות בית קיץ למלך ויטוריו אמנואלה השלישי ולבניטו מוסוליני אחריו, אך הם לא הספיקו לנפוש בארמון.
הארמון הוכרז כאתר מורשת עולמית על ידי ארגון אונסק"ו, כחלק מעיר ימי הביניים. בנימוקים להכרזה נכתב, בין היתר, כדלקמן:"'העיר העליונה (הקולאכיום) עם ארמון הגראנד מאסטר, בית החולים ורחוב האבירים, היא אחד המתחמים העירוניים היפים ביותר מהתקופה הגותית. בעיר התחתונה מתקיימת אדריכלות גותית לצד מסגדים, בתי מרחץ ציבוריים ומבנים אחרים מהתקופה העות'מאנית'"כיום משמש המקום כמוזיאון לתולדות העיר. בארמון יש ממצאים רבים מתקופות שונות בהם מהמאה ה-1, ימי הבינים, הרנסאנס. בנוסף יש פסיפסים מהתקופה היוונית המאוחרת שחלקם הובאו אליו מהאי קוס.
Brodie Lee Celebration of Life
Brodie Lee Celebration of Life (בתרגום לעברית: "חגיגת החיים של ברודי לי") היה פרק ספיישל היאבקות מקצועית של ארגון ההיאבקות All Elite Wrestling (AEW). האירוע נערך ב-30 בדצמבר 2020 ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite לזכרו של מתאבק AEW, ברודי לי, שנפטר ארבעה ימים קודם לכן.
רקע
ב-26 בדצמבר 2020, ג'ונתן הובר נפטר בגיל 41 בשל פיברוזיס ריאתי אידיופתי (תחילת סיבת פטירתו הוגדרה כמחלת ריאות שלא קשורה לנגיף הקורונה) במאיו קליניק, שבג'קסונוויל, פלורידה. הוא אושפז ביחידה לטיפול נמרץ מאז אוקטובר 2020. הובר שהיה ידוע בשם הבמה "מר. ברודי לי", הופיע לראשונה בארגון ההיאבקות All Elite Wrestling (AEW) ב-18 במרץ 2020 כמנהיגה של קבוצת הדארק אורדר.
ב-28 בדצמבר, נשיא ומנכ"ל הארגון, טוני חאן, הודיע שהפרק של התוכנית Dynamite ב-30 בדצמבר יהיה אירוע זיכרון אשר יוקדש לזכרו של ברודי לי ויכונה בשם "חגיגת החיים של ברודי לי". ארבעה ימים לפני מותו, בנו הבכור של הובר, ברודי, הופיע ב-22 בדצמבר בפרק של התוכנית Dark בצד הזירה, כשעטה מסכה, כונה בשם הבמה "1-" והוצג כחבר בקבוצת הדארק אורדר. מאוחר יותר נחשף שהוא חתם על חוזה בארגון.
ב-9 בדצמבר 2020 בפרק של התוכנית Dynamite, דווח שב-30 בדצמבר 2020 וב-6 בינואר 2021, ישודר ספיישל בן שני חלקים שייקרא בשם "New Year's Smash". לעומת זאת, ב-28 בדצמבר, הוכרז שהלילה הראשון והשני של הספיישל יידחו ל-6 ו-13 בינואר 2021 עקב פטירתו של מתאבק AEW, ברודי לי ובמקום זאת בתאריך שיועד ללילה הראשון, ב-30 בדצמבר 2020, יתקיים ספיישל לזכרו.
עלילות
האירוע כלל קרבות מחווה לזכרו של ברודי לי, כאשר קבוצת הדארק אורדר, שאותה לי הנהיג, השתתפה בכולם. הקרבות שהתקיימו בפרק המחווה התנהלו לרוב בלי שום קשר לעלילות בתוך הארגון. מתאבקים מסוימים הצטוותו לשורות מתאבקים אחרים, שבזמן שגרתי לא היו מצטוותים אליהם עקב העלילות ואופי הדמויות. בדרך כלל, העלילות מתוסרטות במהלך התקופה שעד לקיום האירוע, כשהן מופקות דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
קרב אחד מבין רשימת הקרבות כונה בשם "קרב החלומות של ברודי לי ג'וניור", ובו שלושת מתאבקי AEW המועדפים בעיני בנו של לי, קודי רודס, אורנג' קאסידי, ונציג קבוצת הדארק אורדר, פרסטון "10" ואנס חברו זה אל זה ללילה חד פעמי בקרב שלושה נגד שלושה נגד טים טאז (בריאן קייג', ריקי סטארקס ופאוורהאוס הובס).
אירוע
ספיישל "חגיגת החיים של ברודי לי" נפתח עם השדרן ג'ים רוס עם אחד מאמירותיו הידועות של ברודי לי, "זהו יום רביעי ואתם יודעים מה זה אומר", כשלאחר מכן התקיימה דקת דומיה לזכרו של לי, שבה היו נוכחים הרוסטר של AEW ומשפחתו של לי. במהלך המופע, היו קטעים של מתאבקי הארגון כמו ג'ון מוקסלי, דארבי אלין, דקס הרווד, ארן אנדרסון, קולט קבנה, השופט ברייס רמסבורג, אדי קינגסטון, כריס ג'ריקו, פרנקי קאזריאן, דאסטין רודס, ג'רי לין, כריסטופר דניאלס, וורדלו ומאט הארדי אשר שיתפו סיפורים ומחשבות על לי.
מתאבקי הארגון לבשו סרט שחור עם כיתוב "נוח על משכבך בשלום ברודי לי" וחולצות של ברודי לי. עוד כדי לכבד את לי, נלבשו צמידים ובנדנות בצבע סגול, בנוסף למספר מתאבקות שהתאפרו בצבע סגול על מנת לייצג את צבעי הדארק אורדר, הקבוצה אותה הנהיג. מתאבקים ערכו מחווה ללי בקרבות שלהם על ידי כך שהם הצביעו והסתכלו לשמיים, כשהם משתמשים בתנועות המחווה של לי ומהלכי ההיאבקות שלו.
על מנת להתחיל את קרב השלושה נגד שלושה שלהם, אדם פייג' והדארק אורדר (אלכס "3" ריינולדס וג'ון "4" סילבר) השתמשו בעיתונים על מנת להכות את יריביהם, מחווה לקטעים של לי בסדרת היוטיוב, Being The Elite. מאוחר יותר בקרב, כשוורדלו היה בדרכו לתקוף את ג'ון סילבר, חברו הוותיק של לי ושותפו לצמד בארגון ההיאבקות, ה-WWE, אריק רדבירד, ערך הופעת בכורה מפתיעה בארגון, הגן על סילבר ואף תקף את וורדלו. MJF התגרה בברודי הובר, שישב בשורה הראשונה של הקהל על ידי כך שהסיר את המסכה של אלן "5" אנג'לס. בעקבות זאת, הובר הכה את MJF בראשו עם מקל במבוק. לאחר הקרב, רדבירד הגיע לזירה, חגג עם הקבוצה המנצחת ואחז בשלט שעליו היה כתוב: "להתראות לעכשיו. נתראה בהמשך הדרך."
הקרב המרכזי היה קרב שלושה נגד שלושה בין קודי רודס, אורנג' קאסידי ופרסטון "10" ואנס לטים טאז (בריאן קייג', ריקי סטארקס ופאוורהאוס הובס) כאשר קרב זה כונה בשם "קרב החלומות של ברודי לי ג'וניור". בסיום, ואנס הכה את סטארקס בעזרת מהלך הספיינבאסטר והצמיד אותו לניצחון, ניצחון שהעניק לקבוצת הדארק אורדר ניצחון חמישי מתוך חמש באירוע. לאחר הקרב, טים טאז תקפו את יריביהם, אך הם נסוגו לאחר, כשדארבי אלין וסטינג עשו את דרכם לזירה והצטרפו לרודס, קאסידי וואנס.
לאחר נאום של רודי רודס, אלמנתו של ג'ון, אמנדה הובר ובנו, ברודי, הגיעו לזירה והותירו את נעלי ההיאבקות והבנדנה הסגולה של ג'ון במרכז הזירה. אז, נשיא ומנכ"ל AEW, טוני חאן, העניק לברודי הובר את אליפות TNT של AEW וכינה אותו "אלוף TNT לעד", בעוד שהוא השבית את גרסת האליפות בעלת הרצועה האדומה כמחווה לג'ון הובר. במקום זאת, גרסת אליפות חדשה בעלת רצועה שחורה הוצגה על ידי הארגון.
ביקורות
1,080 צופים נכחו בספיישל "חגיגת החיים של ברודי לי" (קרוב ל-20% תפוסת האולם המכיל 5,500 צופים).
העיתונאי של Wrestling Observer Newsletter, דייב מלצר, תיאר את המופע כ"באופן ברור תוכנית ההיאבקות הטובה ביותר של השנה". מייק ג'ונסון מהאתר PWInsider.com כינה את האירוע כ"קלאסי וכמחווה הטובה ביותר שראיתי בכל שנותיי כצופה בהיאבקות מקצועית".
במהלך המופע, חנות המרצ'נדייז Pro Wrestling Tees של AEW שחררה חולצה לזכרו של ברודי לי, כאשר כל הרווחים הכספיים יועברו למשפחת הובר. בפחות משעתיים, נקבע שיא מכירות חדש במשך 24 שעות, ששבר את שיא המכירות הקודם של סטינג. במשך פחות מארבע שעות, חולצה זו הפכה לחולצה הנמכרת ביותר של שנת 2020, שיא ששבר את השיא הקודם של אורנג' קאסידי.
נתוני צפייה טלוויזיוניים
977 אלף צופים צפו בספיישל "חגיגת החיים של ברודי לי" אשר שודר ברשת הטלוויזיה TNT.
כלי טיס ניסיוני
כלי טיס ניסיוני הוא כלי טיס לא סדרתי שיוצר בהתאמה מיוחדת שלא הוסמך ולא נבחן לטיסה, ולכן דורש רישיון ייחודי. ישנם שני סוגים עיקריים של כלי טיס ניסיוניים:
על פי הוראות ה-FAA לכלי טיס מוסמכי טיסה, כלי הטיס שעליהם חל סעיף כלי טיס ניסיוני הם: כלי טיס למטרות מחקר, כלי טיס למטרות הצגת והוכחת התאמה להסמכה ורישוי, מטוס אימון שמסיבה כל שהיא לא קיבל הסמכה אחרת (דוגמת מדמה מעבורת החלל), כלי טיס לבחינת שוק ומכירות (מדגימי טכנולוגיה), כלי טיס ייעודיים לתצוגה, מטוס מרוץ מותאם, כלי טיס בייצור עצמי (ידני או בערכה להרכבה) ומטוס ללא טייס שלא נופל תחת הקטגוריות האחרות.
ארנסטו לובין
ארנסטו לובין (1931 – 23 במרץ 2018) היה פרופסור לרפואה ומבכירי המומחים בישראל לרפואה גרעינית, ממקימי הפקולטה לרפואה ע"ש סאקלר באוניברסיטת תל אביב, מנהל בית חולים בילינסון בפתח תקווה לשעבר ויועץ הוועדה לאנרגיה אטומית.
חייו ופועלו
ארנסטו לובין נולד בשנת 1931 בהמבורג, גרמניה. הוא היה הבן השני להוריו. כשהיה בן שנה, בסמוך לעליית המפלגה הנאצית לשלטון ולתחילת מסע הרדיפות ביהודי גרמניה, מצאה המשפחה מקלט באורוגוואי, שם גדל, זכה לחינוך בבית ספר אמריקאי פרטי ולמד רפואה. ב-1959 עלה עם פלורה אשתו ושני ילדים לישראל. בארץ ישראל התרחבה המשפחה בעוד שני ילדים.
את דרכו המקצועית בארץ החל פרופ' לובין בבית החולים תל השומר. מנהלו המיתולוגי פרופ' חיים שיבא, בחן אותו על יד מיטת חולים, וקיבלו לעבודה במחלקה פנימית, בהיותו בן עשרים ותשע. חודשים ספורים אחר כך הציע לו להתמחות ב'תחום רפואי חדשני ומבטיח': רפואה גרעינית – שימוש באיזוטופים רדיו-אקטיביים לצורכי אבחון וטיפול. לובין השיב בחיוב, אך ביקש שבטרם ילמד בחו"ל את רזי הפעולות הקליניות תחום, יעמיק ברקע הפיזיקלי והביולוגי של עולם הקרינה. ואכן, במשך ארבעה חודשים עבד ולמד את התחום במכון ויצמן למדע. לימים התברר שבחודשים אלה נטוו קשרים מקצועיים ואישיים אשר הפכו אותו בהמשך חייו לפעיל תורם ומעורה בתחומים ביטחוניים ובטיחותיים הקשורים לוועדה לאנרגיה אטומית.
בין השנים 1988–1990 היה מנהל בית חולים בילינסון.
לאורך השנים שימש לובין כיועץ הוועדה לאנרגיה אטומית בישראל, חבר בוועדת הבטיחות הגרעינית, קצין ביחידת מילואים ייעודית בתחום הבטיחות הגרעינית בצה"ל ומוביל רפואי בפעילות המחלקה לרדיו-רוקחות של המרכז למחקר גרעיני שורק. כמו כן תרם רבות לחלוצת ההדמיה הרפואית – חברת אלסינט, והיה חבר דירקטוריון בחברה בשנים בהן הייתה מהמובילות העולמיות בתחום.
כאשר מלאו לו 65, הוזמן פרופ' לובין לבית הספר לרפואה במונטווידאו, בירת אורוגוואי, בה סיים את לימודי הרפואה שלו טרם עלייתו לישראל, וקיבל תואר "פרופסור לשם כבוד". תואר זה הוענק לו, בין השאר, שכן לאורך כל חייו נהג להגיע בקביעות לאורוגוואי, שם שימש בהתנדבות כיועץ וכרופא מן השורה בבית החולים בו למד כסטודנט. פרופ' לובין הלך לעולמו בגיל 87, כשהוא מותיר אחריו את אשתו פלורה, שלושה בנים ובת, ושנים עשר נכדים. אחותו הבכורה חוה היא ממקימות קיבוץ עין השלושה. הוא נטמן בבית העלמין בקיבוץ גבעת השלושה.
גרי ונדרמולן
גרי ונדרמולן (נולד ב-2 במאי 1960) הוא כדורגלן עבר אנגלי-ישראלי יהודי וכיום שחקן גולף חצי-מקצועני בישראל, אשר שיחק בעמדת החלוץ בקבוצת בית"ר ירושלים.
קריירה
ונדרמולן נולד וגדל בסאות'אנד שבאנגליה כבן למשפחת מהגרים מהולנד. החל לשחק כדורגל בקבוצת הנוער המקומית, אך לא הצליח להשתלב בקבוצת הבוגרים ועבר לוימבלדון ששיחקה אז בליגה השלישית באנגליה. לאחר מכן עבר לקבוצת הכדורגל החצי-מקצוענית של סן דייגו שבארצות הברית.
בעונת 1986/1987 חיפש יושב ראש הקבוצה דאז, רוני בר-און, חיזוק זר לבית"ר וצירף את ונדרמולן לקבוצה. עד מהרה השתלב ונדרמולן כמחליף של אבי גולדר שהיה לקראת סוף הקריירה, ושיחק לצידו של הכוכב הגדול של בית"ר בעונה זו, אלי אוחנה. ונדרמולן היווה שחקן משמעותי בעונת האליפות כששיתף פעולה עם אוחנה והבקיע שערים חשובים. בולט במיוחד צמד השערים שהבקיע נגד מכבי חיפה באותה העונה, אחד מהם בהקשתה לשערו של אבי רן. בשנים אלו דבק בו הכינוי "וונדר וומן" על ידי האוהדים.
לאחר שיחרורו מהקבוצה באמצע עונת 1988/1989, עבר לשחק בקבוצות בליגות הנמוכות ובהמשך פרש מכדורגל. ונדרמולן שיחק בבית"ר 30 משחקים והבקיע 6 שערים.
חיים אישיים
לאחר פרישתו ממשחק פעיל חזר למשפחתו באנגליה ועבד בתור מורה לחינוך גופני, אך כעבור מספר שנים שב לישראל והתחתן עם אתי, אותה הכיר מימיו ככדורגלן, להם נולדו 4 ילדים. ונדרמולן הקים ביחד עם אשתו חברה לשיפוצים ועיצוב פנים כקבלן פרטי והשתקע ברעננה.
ב-2005 החל לשחק גולף ואף התחרה על תואר אליפות ישראל בגולף לרמה השנייה מספר שנים.
יאן זומר
יאן זומר (בגרמנית: Yann Sommer, נולד ב-17 בדצמבר 1988 במורגאס, שווייץ) הוא כדורגלן שווייצרי המשחק בעמדת השוער באינטר ובנבחרת שווייץ.
קריירת מועדונים
זומר התחיל את הקריירה שלו בגיל 8 בקבוצת הילדים של הרליברג, שנה לאחר מכן עבר לקונקורדיה בזל. בשנת עבר לקבוצת הנוער של פ.צ. בזל, ובשנת 2005 הוא עלה לקבוצת המילואים של המועדון ובמקביל שימש כשוער שלישי של הקבוצה הבוגרת. בקיץ הוא הושאל לואדוץ על מנת לצבור ניסיון. בוואדוץ היה שותף לעלייה של המועדון לליגה הראשונה עסקת הלוואתו הוארכה, שנמשכה עד לחודש ינואר 2009. ב-20 ביולי 2008 הוא ערך את הופעת הבכורה שלו במדי ואדוץ. ב-7 בינואר 2009 הוא חזר לבזל עקב פציעתו של השוער פרנקו קוסטנסו. ב-7 בפברואר 2009 הוא ערך הופעת הבכורה שלו בליגה נגד יאנג בויז ברן באותה עונה רשם 6 הופעות בליגה. ב-16 ביוני 2009 הושאל לגראסהופרס ציריך בה הוא שיחק ב-33 משחקי ליגה. ב-14 ביוני 2010 חתם בבזל ל-5 שנים. בעונת שימש כשוער שני. בקיץ 2011 קוסטנסו סיים חוזה במועדון ושוחרר, וזומר הפך לשוער הראשון של הקבוצה. ב-14 בספטמבר 2011 הוא ערך את הופעת הבכורה שלו בליגת האלופות בניצחון 1–2 על אוצלול גאלאץ. בסיום עונת הוא סייע למועדון לזכות בדאבל. בעונת זומר היה שותף בכל משחקי הליגה וזכה עם המועדון באליפות, והיה שותף להעפלה לגמר הגביע השווייצרי ולעלייה לחצי גמר הליגה האירופית. ב-10 במרץ 2014 חתם בקבוצה הגרמנית בורוסיה מנשנגלדבך לארבע שנים.
ב-7 באוגוסט 2023 חתם באינטר.
קריירה בינלאומית
זומר היה פעיל בכל הנבחרות הצעירות של שווייץ. ב-22 באוגוסט 2007 ערך את הופעת הבכורה שלו במדי הנבחרת הצעירה של שווייץ נגד בלגיה, במהלך המשחק הוחלף. זומר היה עם הנבחרת באליפות אירופה בכדורגל עד גיל 21 - 2011 שנערכה בדנמרק, ואף שימש כקפטן הנבחרת. זומר עזר לנבחרת להגיע עד לגמר שם הפסידה שווייץ 0–2 לספרד ובסוף הטורניר נכלל זומר בנבחרת הטורניר. ב-30 במאי 2012 ערך את הופעת הבכורה שלו במדי הנבחרת הבוגרת במשחק ידידות נגד.
נכלל בסגל נבחרת שווייץ לטורניר מונדיאל 2022.
תארים
באיירן מינכן
ארנסט סטויזפל
ארנסט סטויזפל (בגרמנית: Ernst Stojaspal; 14 בינואר 1925 – 3 באפריל 2002) היה כדורגלן ומאמן אוסטרי, ששיחק בעמדת החלוץ.
ביוגרפיה
לאחר סיום המלחמה הוא שיחק באוסטריה וינה וכבש שיא של 36 שערים ב-22 הופעות בלבד בעונת 1945/46. סטויזפל זכה עימה ב-3 תוארי אליפות ובשני גביעים עד לעזיבתו ממנה ב-1954. ברמה האישית כבש בסך הכל 220 שערים ב-184 הופעות ליגה והיה למלך השערים של הליגה האוסטרית 5 פעמים. הוא עדיין מחזיק בשיא שערי אוסטריה וינה בכל הזמנים ונבחר להיות בהרכב המאה ה-20 של כדורגלנים אוסטרים בשנת 2001.
בשל הצלחתו הגדולה של סטויזפל באוסטריה הוא זומן לשחק בנבחרת בשנת 1946. שערו הראשון הגיעה בניצחון 2–3 על איטליה במילאנו. סטויזפל שיחק את משחקיו החשובים ביותר במונדיאל 1954 בשווייץ. אוסטריה הרשימה כשסיימה במקום השלישי, והוא כבש צמד בניצחון 0–5 על צ'כוסלובקיה בשלב הבתים ושער נוסף במשחק על המקום השלישי נגד אורוגוואי. אחרי הטורניר הוא סיים את דרכו בה.
סטויזפל היה למאמן כדורגל במדינות צרפת, שווייץ ובלגיה. בנוסף לכך היה גם מנהל סניף בית קפה, "קפה דה וינה", במונקו. הוא נפטר ב-3 באפריל 2002 במץ שבצרפת בגיל 77, כתוצאה ממחלות לב.
ג'ייקוב ברטראנד
ג'ייקוב ברטראנד (באנגלית: Jacob Bertrand; נולד ב-6 במרץ 2000) הוא מדבב ושחקן קולנוע וטלוויזיה אמריקאי. מוכר בשל תפקידו כהנרי פורמן בסדרה "מרווין מרווין" בניקלודיאון, בתפקידו כקירבי באקטס בסדרה "קירבי באקטס" בערוץ דיסני XD ובשל תפקידו כאיליי "הוק" מוסקוביץ בסדרה "קוברה קאי" ברשת נטפליקס.
קריירה
ברטראנד החל את הקריירה שלו כשחקן ילדים בסרט "Duress" משנת 2009. הוא שיחק בתפקידי אורח בסדרות טלוויזיה בהן, "The Cape" ומקום טוב באמצע. לפני עבודתו עבור דיסני, היה לברטרנד כמה תפקידים בהפקות ניקלודיאון. הוא שיחק בתפקיד ראשי בסיטקום "מרווין מרווין". הוא דיבב את הדמות הראשית בעונה השנייה של סדרת האנימציה "חבורת הגופים" עד עונתה הרביעית.
בשנים 2014 עד 2017 הוא שיחק בתפקיד ראשי בסדרת הטלוויזיה של דיסני XD, "קירבי באקטס" במשך שלוש עונות. בשנת 2016 הוא שיחק בתפקיד ראשי בסרט המקורי של ערוץ דיסני "מתחלפים"
החל מ-2018, הוא מגלם את איליי "הוק" מוסקוביץ בסדרת הטלוויזיה "קוברה קאי", ששודרה תחילה ביוטיוב פרימיום ולאחר מכן בנטפליקס. באותה שנה שיחק גם בסרטו של סטיבן ספילברג "שחקן מספר אחת" המבוסס על רב המכר מאת ארנסט קליין (אנ').
חיים אישיים
בשנת 2021 החל לצאת עם שותפתו לסדרה קוברה קאי - פייטון ליסט.
זיוף (פעולה)
זיוף הוא חיקוי מסמכים, מוצרים וחפצים אחרים, בין היתר בגדים, תיקים, נעליים, תרופות, שעוני יד, כספים, יצירות אמנות, צעצועים ועתיקות, למטרות הונאה, הטעיה וגנבה. בדרך כלל, מוצרים שזויפו, נוצרו כהעתק לא מורשה של המוצר האמיתי.
מוצרים שזויפו נוטים להיות בעלי לוגו ומותג של חברות מזויפות, ולכן נוטות לפגוע בפטנט ובסימן מסחר של המוצר האמיתי. בדרך כלל, למוצרים אלו יש איכות נמוכה יותר. לפעמים, מוצרים אלו עובדים בצורה לא טובה או מכילים חומרים רעילים, כגון עופרת.
טכנולוגיות נגד זיופים
ארגון התקינה הבינלאומי פרסם גם הוא תקנים הקשורים ליישום פתרונות נגד זיופים, כולל ISO 12931 ו-ISO 22381.
עיצור שפתי-שיני, חוכך, אטום
עיצור שפתי־שיני, חוכך, אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא F לטינית קטנה /f/, ובמערכת X-SAMPA הוא נכתב כ-<tt>f</tt>. זהו הצליל לאות פ|פ"א רפה - אלופון /p/ בתנאי דקדוק מסוימים, אם כי לא בהכרח במילים שאולות.
The Magic Whip
The Magic Whip (מעוצב בסגנון יפני) הוא אלבום האולפן השמיני של להקת בלר. האלבום יצא לאור ב-27 באפריל 2015 על ידי חברת פרלופון וחברת וורנר ברוס.
אלבום זה הוא אלבום האולפן הראשון של הלהקה מזה 12 שנים מאז 2003 (Think Tank) והאלבום הראשון מאז חזרתו של גיטריסט הלהקה, גראהם קוקסון, להרכב.
האלבום זכה לשבחים רבים בידי מבקרי מוזיקה. הוא הופיע במצעד האלבומים הבריטי וזכה למעמד של אלבום זהב בידי איגוד תעשיית ההקלטות הבריטי.
רקע כללי
במאי 2013, בלר הייתה אמורה להופיע בפסטיבל מוזיקת הרוק בטוקיו, יפן.
לפי דבריו של דיימון אלברן, סולן הלהקה, בניסיון להסיח את דעתם, הם עבדו על חומר חדש באולפני אבון.
בהמשך הצהיר אלברן שהוא לא בטוח אם המוזיקה שהתקבלה תצא אי פעם. ביולי 2014 הוא העיר: "יש בערך 15 שירים ... העניין המעצבן הוא, אם הייתי מצליח לכתוב שם את המילים ואז להיות שם, היינו גומרים את התקליט. אבל לפעמים, אם אתה לא יכול לעשות את זה בבת אחת, זה מתפוגג באמת ואני לא יודע על מה הייתי שר עכשיו עם התקליט הזה. יש שם כמה מנגינות נהדרות, אבל זה יכול להיות פשוט אחד מאותם תקליטים שלא יוצאים לעולם."
בנובמבר 2014, גרהאם קוקסון התחיל לעבוד עוד יותר על ההקלטות עם המפיק סטיבן סטריט, בזמן שאלברן עבד על אלבום הסולו שלו.
קוקסון אמר: "המשכתי לחשוב על ההקלטות שעשינו בהונג קונג ונזכרתי כמה זה מרגיש טוב. לא הייתי סולחת לעצמי אלמלא היה מבט נוסף". קוקסון היה נוהג להזמין בסתר את אלכס ג'יימס ודייב רונטרי להמשך הקלטות כדי לעבוד על החומר. לאחר שהתקרב לסיומה של עבודתו, הציג קוקסון את המוזיקה לאלברן כדי לראות אם זה ראוי לאלבום. בדרך חזרה מסיבוב ההופעות שלו באוסטרליה בדצמבר, עצר אלברן בהונג קונג פעם נוספת כדי לקבל השראה למילים. כתיבת השירים הושלמה לקראת סוף ינואר 2015 והמאסטרינג של האלבום הסתיימו ב-18 בפברואר 2015.
עטיפת האלבום
עטיפת האלבום מציגה את המילים הסיניות 模糊魔鞭 (שמשמעותן היא Blur ו-The magic whip) המקיפות גביע גלידה אשר מורכב מנורות ניאון.
אלברן הסביר כיצד האלבום התהווה ומחשבותיו סביבו. "כותרת האלבום, "The magic whip" הסביר אלברן, הייתה רבת פנים," אומר האנג. "גלידה בבריטניה, זיקוקין בסין ו'שוט' במובן הפוליטי. הקצוות הללו ישקפו את המרקמים השונים, רוחבו ועומקו של האלבום."
הונג מספר כי הלהקה רצתה כיסוי שנגע בנושאים ההם ושגם הייתה להם "תחושה של חשיפה" כדי להעביר את התחושה כיצד התקליט הוקלט בהונג קונג (הלהקה הקליטה במהירות, באולפן קטן בעיר).
קידום
הלהקה הוציאה לאור סינגלים מהאלבום בליווי קליפים, עוד לפני צאתו. בים השירים הללו נכללים: "There Are Too Many of Us", "Lonesome Street", "Ong Ong", ו-"I Broadcast".
"Ghost Ship", לצד שחרור מחודש של "I Broadcast" שוחררו מאוחר יותר כסינגלים לקידום מכירות ב-23 באוקטובר 2015.
ביקורות
דייוויד פריק מהרולינג סטון כתב כי האלבום הוא "תפאורה אפלה ומפתה שמשאירה מורשת."
אישבי-ארה
אִישבִּי-אֶרָה (באכדית𒀭𒅖𒁉𒀴𒊏 תעתיק פונטי:d}iš-bi-er[3]-ra}) היה המייסד של שושלת איסין. על פי הכרונולוגיה הנמוכה הוא שלט בין השנים 1953 לפנה"ס - 1921 לפנה"ס, ואילו על פי הכרונולוגיה הגבוהה הוא שלט בין השנים 2017 לפנה"ס - 1985 לפנה"ס.
ביוגרפיה
פירוש שמו מאכדית אומר: "שבע (אל הדבר) ארה", שם כזה ניתן לילדים לאחר שאחיהם נפטרו ממגפה.
אישבי-ארה לא היה ממוצא שומרי, הוא היה ממוצא אכדי מעיר מארי. ישנן השערות כי אכן מוצאו מעיר מארי, אך למרות שמו האכדי הוא היה אמורי.
בתקופת שלטונו של המלך האחרון של שושלת אור 3, איבי-סין, היה אישבי-ארה קצין בכיר בצבאו של איבי-סין. בזמן שהשומר עברה תקופה קשה והייתה תחת התקפה מצד אמורים ועילם שלח איבי-סין את אישבי-ארה למשימת מסחר במטרה לרכוש חיטה. הוא הצליח לרכוש כמות גדולה של חיטה, אך לאחר ששמע כי אמורים פלשו לשומר וכבשו טירה אחר טירה הוא הגיע עם הסחורה לאיסין במקום אור. במכתב ששולח אישבי-ארה לאיבי-סין הוא מבקש מאחרון לשלוח לו ספינות כדי לפזר את החיטה בין עריה של שומר, ובאותו מכתב הוא דורש כי ימנו אותו לאחראי על הערים איסין וניפור. למרות שאיבי-סין תכנן להיענות לדרישותיו אישבי-ארה חש את כוחו והכריז על עצמו כמלך, תחילה הוא השתלט על עיר פולחן מרכזית של שומר, ניפור. לאחר השתלטות על ניפור הוא המשיך להשתלט על שאר עריה החשובות של שומר. איסין, עיר בירתו של איבי-סין נשארה בידיו של האחרון והמשיכה לשמש כעיר בירתו.
עם התרחבות כוחו והשפעתו של אישבי-ארה, שומר נחלקה תחת שלטונם של שני מלכים. איבי-סין בעצם שלט על העיר אור בלבד, ואילו אישבי-ארה שלט על שאר עריה של שומר. בשנת שלטונו ה-25 של איבי-סין פלשו לעיר עילמים וכבשו אותה. הם שבו את איבי-סין והשאירו בעיר כוח משמר. מספר שנים לאחר מכן אור נכבשה על ידי צבאו של אישבי-ארה ובכך הוא הפך לשליטה של כלל ארץ שומר.
הוא שלט במשך 33 שנים. לאחר פטירתו ירש את כס מלכות ממלכת איסין, בנו של אישבי-ארה, שו-אילישו.
לקריאה נוספת
נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019
בלילות הקיץ
בלילות הקיץ (באנגלית: Along for the Ride) הוא סרט דרמה אמריקאי משנת 2022 שנכתב ובוים על ידי סופיה אלווארז, המבוסס על הרומן באותו שם מאת שרה דסן. בסרט מככבים אמה פסארו, בלמונט קמלי, קייט בוסוורת', לורה קריוקי, אנדי מקדואל ודרמוט מלרוני. הסרט עלה לאקרנים ב-6 במאי 2022 ברשת הזרמת המדיה נטפליקס.
עלילה
קו העלילה של הסדרה מתואר כך: "קיץ שלפני הקולג' אודן פוגשת את איליי, בחור מסתורי, הסובל מנדודי שינה. בזמן שעיר החוף קולבי ישנה, השניים יוצאים למסע לילי כדי לעזור לאודן לחוות את נעוריה המהנים וחסרי הדאגות שהיא מעולם לא ידעה שהיא רוצה."
הפקה
באפריל 2021 פורסם ב-Deadline שהחלה הפקת העיבוד הקולנועי לרומן "Along for the Ride" מאת שרה דסן משנת 2009, שזכויותיו נרכשו על ידי נטפליקס. סופיה אלוורז, שבעבר עיבדה שניים מהרומנים של ג'ני האן, כתבה את התסריט ושימשה כבמאית. השחקנית אמה פסארו לוהקה לתפקיד גיבורת הרומן, אודן, בעוד שבלמונט קמלי יגלם את מושא האהבה שלה, איליי. שחקנים נוספים שלוהקו לתפקידים הם אנדי מקדואל, ג'י הנליוס וריקרדו הורטאדו.
שלב הצילומים החל ב-22 באפריל 2021, בקרוליינה ביץ' שבצפון קרוליינה, וצילומים נעשו גם בווילמינגטון, בקיורי ביץ'  ובעיירה אוק איילנד. הצילומים נמשכו עד תחילת יוני.
הפצה
הסרט הוקרן לראשונה בנטפליקס ב-6 במאי 2022.
דימיטרי גרבובסקי
דימיטרי גרבובסקי (באוקראינית: Дмитро Грабовський; 30 בספטמבר 1985 - 23 בינואר 2017) היה רוכב אופניים וטריאתלט ישראלי-אוקראיני. אלוף העולם עד גיל 23 (2005) ומנצח חצי ישראמן (2015).
ביוגרפיה
גרבובסקי נולד ב-1985 באוקראינה והתאמן שם ברכיבת כביש. הוא ניצח בבריחת יחיד במרוץ הכביש לרוכבים עד גיל 23 באליפות העולם ב-2005 שנערכה במדריד. באותה אליפות הוא סיים שני במרוץ נגד השעון בקטגוריית הגיל שלו וסומן כאחד מרוכבי העתיד בדבוקה המקצועית. הוא הוחתם ב-2007 על ידי הקבוצה הבלגית קוויק סטפ, אחת מהקבוצות הבולטות בדבוקה. דרכו לא צלחה בקבוצה הבלגית וב-2008 הוא הוחתם על ידי הקבוצה האיטלקית-אוקראינית ISD. במסגרתה השתתף בג'ירו ד'איטליה ב-2009 וסיים במקום ה-67.
בשנת 2013 עלה לישראל ועבר להתגורר עם הוריו בערד. התחיל להתאמן בקבוצת "דינאמו רייסינג" בהנחיית ויקטור קיטייב, שהיה מאמן נבחרת ישראל באופני כביש בשנים 2013-2011. ונחשב לרוכב הטוב בישראל בזמן הזה.
בשנת 2014 התחרה כחלק משלשה (כל אחד מבצע מקצוע אחר) בישראמן נגב וביצע את הזמן רכיבה המהיר ביותר שבוצע על המסלול אי פעם 90 ק"מ בזמן של 2:20 שעות. בנוסף החל לעשות הסבה לתחום הטריאתלון ועבר להתאמן אצל תום מרמרלי (אלוף ישראל באיש ברזל בשנים 2012-2014) בקבוצת TRIHARD.
בשנת 2015 התחרה דימיטרי במקצה החצי ישראמן וניצח בקטגוריית הישראלים בפער של 30 דקות כאשר הוא קובע זמן כללי של 4:40 וזמן רכיבה של 2:33 שעות.
נפטר בגיל 31 מדום לב בינואר 2017.
I Ain't Mad at Cha
I Ain't Mad at Cha הוא סינגל של הראפר האמריקאי טופאק שאקור, והוא הסינגל השישי והאחרון מתוך אלבומו של שאקור All Eyez on Me. אמנם האלבום יצא כשבעה חודשים לפני מותו של שאקור, אך השיר הוכרז כסינגל מעט זמן לאחר מותו. השיר הוא מחווה לבבית לחבריו של שאקור שהכיר לפני שהתפרסם. בשיר מופיע זמר הסול "דני בוי", ששר את הפזמון שלו. השיר זכה להצלחה במצעדים, כשהגיע בבריטניה למקום ה-13 ובניו זילנד למקום השני במצעד הסינגלים. בארצות הברית השיר לא יצא לאור כסינגל, ולכן הדירוג היה בהתאם. למרות זאת הסינגל הגיע למקום ה-18 במצעד שירי ההיפ הופ וה-R&B. השיר הוקלט ביום שבו שאקור השתחרר מהכלא לאחר העסקה עם Death Row Records, והיה השיר השני שהוקלט לאחר שחרורו מהכלא. השיר הוכתר על ידי רבים בתור השיר המצליח ביותר מאלבומו All Eyez on Me, וכאחד מהשירים הטובים ביותר בקריירה של שאקור. השיר הופיע גם באלבום האוסף של שאקור, Greatest Hits.
הקליפ
בגרסת הקליפ, שאקור החליף הרבה מהמילים למילים חדשות, שמדברות על המאבק בחיים, אלוהים והחיים אחרי המוות. הקליפ מסתיים עם המילים "Dedicated to Mutulu Shakur and Geronimo Pratt" (מוקדש למוטולו שאקור ולג'רונימו פראט) שמופיעות על המסך. אנשים אלה הם אביו החורג של טופאק והסנדק שלו. I Ain't Mad at Cha היה אחד מהקליפים האחרונים שצולמו לפני מותו של שאקור. הקליפ הגיע למקום ה-33 במצעד של MTV. התפיסה של הווידאו (שמראה את מותו של שאקור ואת היותו מלאך) שימשה כקונספירציה על ידי רבים, שהאמינו כי הוא עדיין בחיים, או שחזה את מותו. הקליפ נמצא באלבום ההופעה של שאקור ובדיסק ה-DVD שלו, Tupac: Live at the House of Blues.
ג'ון לונגלי
מייג'ור גנרל סר ג'ון לונגלי (באנגלית: John Raynsford Longley; 7 במרץ 1867 - 13 בפברואר 1953) היה קצין בכיר בצבא בריטניה. השתתף במלחמת הבורים ובמלחמת העולם הראשונה במהלכה לחם, כמפקד בריגדה ובהמשך כמפקד דיוויזיה, בחזית המערבית, בחזית המקדונית ובמערכה על סיני וארץ ישראל. בתקופת מלחמת העולם השנייה גויס שוב לצבא ופיקד על חיל מצב לאורך חופי אנגליה.
ביוגרפיה
לונגלי נולד ב-1867 בצ'לטנהאם שבמחוז גלוסטרשייר לצ'ארלס תומאס לונגלי (Charles Thomas Longley) ולאמלין לבית לוייד (Emmeline Frances Lloyd) אח לצ'ארלס הרברט לונגלי. אביו היה פקיד באדמיניסטרציה בהודו. בנעוריו למד בבית הספר התיכון של צ'לטנהאם אותו סיים ב-1887.
השנים הראשונות
עם סיום לימודיו החל לונגלי את הכשרתו הצבאית במסגרת "רגימנט מזרח סארי".
ב-1902 הצטרף, עם הרגימנט, למלחמת הבורים השנייה בדרום אפריקה תחת פיקודו של הוריישו קיצ'נר. במהלך מלחמה זו נלחם בטרנסוואל, במדינת אורנג' החופשית ובמושבת הכף. על שירותו המסור במערכה זו זכה במדליה המלכותית בתוספת 4 אבזמים (clasps).
עם שובו מדרום אפריקה מונה לשליש של יחידת הצופים הקנדים ובהמשך מונה לסגן מפקד היחידה.
ב-1903 חזר ל"רגימנט מזרח סארי" לאחר שהובטח לו שם קידום לדרגת מייג'ור.
ב-1911 מונה לונגלי למפקד הבטליון הראשון של "רגימנט מזרח סארי" ובהמשך קודם לדרגת לוטננט קולונל.
החזית המערבית
ב-1914, עם פרוץ מלחמת העולם הראשונה, יצא בראש יחידתו לחזית המערבית בצרפת. במהלך אותה שנה השתתפף עם הבטליון שלו בקרבות הבאים:
בתחילת 1915 מונה לונגלי למפקדה של בריגדת הרגלים ה-82 שהייתה תחת פיקודה של הדיוויזיה ה-27. בתפקידו זה הוביל את הבריגדה בקרבות בצרפת (בין השאר בקרבות איפר). לפי זכרונות אנשיו.
חזית מקדוניה
בדצמבר 1915 הועלה לדרגת מייג'ור גנרל ומונה לפקד על הדיוויזיה העשירית "האירית" שלחמה בחזית המקדונית תחת פיקודו של הקורפוס ה-16. בזירה זו פעלה הדיוויזיה עד ספטמבר 1917 כשבין השאר הייתה מעורבת בקרב קוסטורינו (6-12 בדצמבר 1915) ובקרב סטרומה  (17-23 באוגוסט 1916).
חזית ארץ ישראל
בספטמבר 1917 הוביל לונגלי את מעבר הדיוויזיה ה-10 למערכה בארץ ישראל שם צורפה לחיל המשלוח המצרי והוכפפה לקורפוס ה-20 בפיקודו של פילדמרשל פיליפ צ'טווד. במסגרת זו הייתה הדיוויזיה מעורבת בקרבות הבאים:
בתקופה שקדמה לקרב מגידו חל שינוי בהרכב הדיוויזיה ה-10 כשהבטליונים האנגלים הועברו לחזית המערבית והבריגדות תוגברו בבטליונים הודים.
בנובמבר 1918 הוחזרה הדיוויזיה לסרפנד ובדצמבר הועברה למצרים שם ולונגלי שוחרר מהתפקיד.
על שירותו במהלך המלחמה זכה להתקבל למסדר האמבט ולמסדר מיכאל הקדוש וג'ורג' הקדוש.
בין מלחמות העולם
ב-1919 מונה לונגלי למפקדה של הדיוויזיה ה-44 שחזרה לאנגליה משירות בהודו. לונגלי מילא תפקיד זה עד פרישתו מהצבא ב-1923. לאחר שחרורו מונה למפקד במילואים של "רגימנט מזרח סארי".
מלחמת העולם השנייה
ב-1939, עם פרוץ מלחמת העולם השנייה, וכשהוא כבר בן 72 "נקרא לונגלי לדגל" והוצב כבריגדיר גנרל בחיל המצב בדובר. ב-1945 פרש בשנית מהצבא.
אותות כבוד
בנוסף אוזכר לונגלי בשדרים 10 פעמים.
משפחתו
לונגלי נישא ב-10 ביוני 1896 לאווה מלוני (Iva Malony) ונולדו להם 2 בנים (צ'ארלס וג'ון). הבן צ'ארלס שירת במלחמת העולם הראשונה על סיפון ספינת המלחמה Indefatigable ונהרג ב-1916 כשספינתו טובעה במהלך קרב יוטלנד.
לונגלי נפטר ב-1953 ולזכרו הוצב ב"כנסיית כל הקדושים" שברובע המלכותי קינגסטון שעל התמזה לוח זיכרון הנושא את שמו, תפקידיו ותואריו. באותה כנסייה הוצב גם ציון לזכר הבן צ'ארלס לונגלי.
אשתו אווה (ילידת 1870) נפטרה ב-1971.
רכס חבר העמים
רכס חבר העמים או רכס קומונוולת' (באנגלית: Commonwealth Range) הוא רכס הרים בהרי המלכה מוד באזור חוף דופק של שטח חסות רוס, שבאנטארקטיקה.
גאוגרפיה
אורכו של הרכס 144 קילומטרים; כיוונו של הרכס צפון - דרום. רוחבו של הרכס 66 קילומטרים (מזרח - מערב).
שטחו של הרכס 4,820 קילומטרים רבועים.
הרכס גובל בצידו המזרחי של קרחון בירדמור, החל ממדף הקרח של רוס ועד לקרחון קלטי.
הפסגה הגבוהה ביותר ברכס היא פסגת פלאט טופ, שגובהה 4,000 מטרים מעל פני הים.
פסגות עיקריות נוספות ברכס הן:
גילוי הרכס
הרכס התגלה בדצמבר 1908 על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.
מקור השם
שמו של הרכס ניתן לו על ידי ארנסט שקלטון.
הרכס נקרא על שם חבר העמים האוסטרלי (השם הרשמי של אוסטרליה) שהעניקה סיוע רב למשלחת.
אולגה קורובובה
אולגה ולדימירובנה קורובובה (ברוסית:Ольга Владимировна Коробова נולדה ב-15 בספטמבר 1978 בבלאשיחה) היא דמות פוליטית וציבורית רוסית. בבחירות לדומה השמינית של הדומה הממלכתית של הפדרציה הרוסית בספטמבר 2021, היא נבחרה לראשונה לכהן כחברת פרלמנט. היא חברה במפלגת רוסיה המאוחדת.
סיודד פריקו
סיודד פריקו (בספרדית: Ciudad Perico), או בקיצור פריקו, היא עיר בפרובינציית חוחוי בארגנטינה. העיר נמצאת במרחק של 35 קילומטרים מסן סלבדור דה חוחוי, בירת הפרובינציה.
אולגה קורובובה
ביוגרפיה
אולגה נולדה ב-15 בספטמבר 1978 בכפר זאריה, במחוז המשנה בלאשיחה, שבפרברי מוסקבה.
בשנת 2001 סיימה את לימודיה באוניברסיטת הממלכתית של קלוגה על שם ציאולקובסקי והיא מורה להיסטוריה. היא גם בוגרת אוניברסיטת פנזה.
סיודד פריקו
היסטוריה
ב-29 באוקטובר 1913 נפתחה באזור תחנת רכבת בשם "אסטסיון פריקו", שנועדה לשרת את ההצטלבות בין הקו בין סן סלבדור דה חוחוי ובואנוס איירס והקו בין העיר סלטה והגבול עם בוליביה. תוך זמן קצר התפתחה התיישבות סביב התחנה שאימצה את השם שלה.
אולגה קורובובה
ביוגרפיה
מאז אוקטובר 2017 שימשה בתור הממונה על זכויות ילדים במחוז קלוגה. בספטמבר 2021 נבחרה ל כחברת פרלמנט מטעם רוסיה המאוחדת.
סיודד פריקו
היסטוריה
בעשורים שלאחר מכן שם המקום שונה ל"סנדה דה מדינה" ובהמשך ל"חואן דומינגו פרון", על שם נשיא ארגנטינה חואן דומינגו פרון. ב-1967 השם שונה סופית לסיודד פריקו.
אולגה קורובובה
ביוגרפיה
בשנת 2021 היא נבחרה לדומה השמינית כנציגת מחוז קלוגה לצד גנדי סקליאר.
חיים אישיים
נשואה. יש לה שני ילדים: בן ובת.
סיודד פריקו
תחבורה
על גבול תחום השיפוט של העיר נמצא נמל התעופה הבינלאומי גוברנדור אורסיו גוסמאן, אשר בעיקרון משרת את בירת הפרובינציה סן סלבדור דה חוחוי.
עמי ברזילי
עמי ברזילי (17 בנובמבר 1931 – 12 במאי 1998) היה רופא כירורג, פרופסור לכירורגיה בבית הספר לרפואה של הטכניון, מנהל מחלקה כירורגית א' בבית החולים רמב"ם, יושב ראש ההוראה הכירורגית בפקולטה לרפואה של הטכניון, הנשיא הראשון של המרכז הלאומי להשתלות.
ביוגרפיה
ברזילי נולד בשנת 1931 בחיפה, בן למניה ולדב, אח צעיר לדוד ברזילי.
עם גיוסו לצה"ל פרצה מלחמת העצמאות וברזילי השתתף כלוחם בקרבות העצמאות של המדינה.
לאחר שחרורו מצה"ל החל ברזילי את לימודי טרום הרפואה באוניברסיטת ברקלי בארצות הברית וסיים את לימודיו באוניברסיטה העברית בירושלים.
נפטר ב-1998.
קריירה רפואית
בשנת 1959 שב ברזילי לחיפה והחל את התמחותו בכירורגיה כללית תחת ניהולו של פרופסור דוד ארליק. בשלהי התמחותו נבחר ברזילי לייצג את המחלקה במיניאפוליס כעמית מחקר במעבדתו של פרופסור אוון ווגנסטין ועם חזרתו בנה ברזילי את המעבדה לכירורגיה ניסיונית בפקולטה לרפואה.
בשנת 1969 מונה למנהל המעבדה למחקר כירורגי ברמב"ם, בו נעשו ניסיונות שונים בהשתלות, כמו השתלת רחם. בשנת 1977 נסע ברזילי להשתלמות מחקר נוספת באוניברסיטת הרווארד ועם שובו מונה לפרופסור חבר בפקולטה לרפואה ומנהל המחלקה לכירורגיה כללית א' בבית החולים רמב"ם.
פרופסור ברזילי שימש כמנהל המחלקה במשך 20 שנה וגידל דורות רבים של כירורגים. עם הקמת הפקולטה לרפואה בטכניון על ידי פרופסור דוד ארליך ברזילי נבחר לשמש כיושב ראש ההוראה הכירורגית, תפקיד אותו נשא על כתפיו במשך 23 שנים ברציפות. בשנת 1972 הועלה לדרגת מרצה בכיר.
ברזילי היה חבר בארגונים כירורגים ורפואיים רבים ובהם האיגוד הכירורגי הישראלי אשר בה שימש כיושב ראש במשך 3 קדנציות ברציפות משנת 1983, החברה הבינלאומית להשתלות, האיגוד הכירורגי האמריקאי, החברה האמריקאית לכירורגיה של דרכי העיכול והאקדמיה האמריקאית למחקר כירורגי.
נושא קליני שעסק בו היה מקצוע ההשתלות, עניין שהחל להתפתח לאחר שהיה שותף בניתוח השתלת הכליה הראשונה בבית החולים רמב"ם עם הפרופסורים דוד ארליק ואלפרד שרמק והתבטא רבות במחקריו החדשניים בתחום ההשתלות. בשנת 1993 שנת הקמת המרכז הלאומי להשתלות איברים בישראל מונה ברזילי לנשיא המרכז הלאומי להשתלות ופעל רבות לקידום חקיקה וטיפול בהיבטים האתיים של המקצוע.
הכרה
בשנת 2003 חנכה הפקולטה לרפואה בטכניון את היחידה לכירורגיה נסיונית על שם פרופסור עמי ברזילי.
בבית החולים רמב"ם מתקיים יום עיון שנתי לזכרם של האחים הפרופסורים ברזילי.
רחבת גטו ורשה
רחבת גטו ורשה היא רחבת הטקסים המרכזית ביד ושם, בהר הרצל שבירושלים. הרחבה ממוקמת במרכז יד ושם, בנקודה הצופה אל מדרון עין כרם ובסמוך למוזיאון לתולדות השואה, אוהל יזכור, המרכז הלימודי, ביתן התערוכות ואנדרטת ניולנדה.
בחזית הרחבה נמצא קיר זיכרון ועליו העתק של האנדרטה לזכר מרד גטו ורשה של הפסל נתן רפופורט, שגרסתה המקורית נמצאת במקומו של גטו ורשה בפולין. ההעתק אינו נאמן למקור, מאחר שבאנדרטה שבוורשה דמות האם היא חשופת שד וגם דמות הגבר במרכז חשוף חזה, ואילו בירושלים פטמותיהם אינן חשופות, אלא מכוסות.
ליגת העל הרוסית בכדורגל אולמות
משנת הקמתה ועד 2014 נוהלה הליגה על ידי פדרציית כדורגל אולמות הרוסית, ברם בשנת 2014 חלק ממועדוני הכדורגל אולמות הסתכסכו והקימו ליגה נפרדת בחסות הפדרציה הבין-אזורית לכדורגל אולמות ובכך יצרו מצב שבאותו ענף התנהלו שתי ליגות שונות.
לפי שנים
{|
הכחשת המציאות
בפסיכולוגיה, הכחשת המציאות היא מנגנון הגנה שמטרתו למנוע נזק לאגו כתוצאה מרגשות חרדה או אשמה אינטנסיביים. היא מתבטאת באמונה כי אירועים שלא נעימים למכחיש לא התרחשו במציאות, ועוזרת לו להימנע מלחשוב על אמת לא נעימה. זאת להבדיל מהדחקה, אשר מונעת מאותה המציאות להגיע למודעותו של האדם.
במדעים, הכחשת המציאות היא הכחשה של עובדות ומושגים מבוססים שהם נכונים ללא עוררין ונתמכים היטב בקונצנזוס המדעי, לטובת רעיונות רדיקליים, שנויים במחלוקת, וחסרי ביסוס.
דוגמאות נפוצות להכחשת מציאות בפסיכולוגיה הן הכחשת השואה והכחשת איידס, ודוגמה להכחשת מציאות מדעית היא הכחשת שינוי האקלים, מכיוון שמשבר האקלים הוא עובדה שאין עליה עוררין בקרב הקונצנזוס המדעי. צורות ההכחשה מציגות את התכונה המשותפת של בני האדם, הכחשה של עובדה בעלת קונצנזוס מדעי, על מנת ליצור מחלוקת פוליטית שמערערת את קיומו של הקונצנזוס.
בדרך כלל הסיבות להכחשת המציאות הן אמונה בדת, מניעים אישיים (כלכליים, פוליטיים או פיננסיים), ומנגנוני הגנה שאמורים לשמור על מעטפת ההכחשה מפני עובדות המערערות את הרעיון של המכחיש. הנושא נקרא בפסיכולוגיה חברתית "דיסוננס קוגניטיבי".
הכחשת מציאות בקרב ילדים
אף על פי שהכחשת המציאות לרוב נקשרת בנושאים מדעיים, גם בקרב ילדים, מנגנון ההכחשה מופעל. אנה פרויד, פסיכואנליטיקאית בריטית שעבדה עם ילדים, הוכיחה כי ילדים גם עושים שימוש בהכחשת מציאות כחלק ממנגנון הגנה תקין. ילדים נוטים פעמים רבות "להטיל היפוך על עובדות שאינן רצויות להם", בכך שהם שוללים את קיומן. היא טענה שפעולת ההכחשה היא פעולה שנקשרת לרוב עם מוח פחות מפותח, מכיוון שהוא מתקשה להתמודד עם המציאות עמה הוא מתמודד. התיאוריה של אנה וזיגמונד פרויד בנושא הכחשה זכתה להוקרה רבה.
טקטיקות
למכחישי מציאות יש מגוון של טקטיקות שכנוע: בית הספר לכלכלה של לונדון סקר טקטיקות לשוניות להכחשת מידע. הטקטיקות הן: בשנת 2009 טען הסופר מייקל ספקטר כי הכחשת מציאות קורת כאשר "פלח שלם בחברה, הנאבק לעיתים קרובות בטראומה משינוי, מתרחק מהמציאות לטובת שקר נוח יותר".
יתרונות
לעיתים אנשים מכחישים את המציאות בשביל לא להתמודד באופן לאו דווקא רגשי, לדוגמה, פוליטיקאים ואנשי מפתח רבים מכחישים את ההתחממות הגלובלית בשביל לא להתמודד עם השלכותיה הכלכליות.
חסרונות
לעיתים, הכחשת מציאות מובילה לראייה שגויה של העולם, ואף מובילה לתאוריות קשר שגויות או קנוניות. לעיתים תאוריות קשר שגויות או קסנופוביות, עלולות להוביל לשנאה או לאלימות, כמו במקרה של תאוריות הקשר על פיגועי 11 בספטמבר.
הכחשת איידס
הכחשת איידס היא האמונה שנגיף הכשל החיסוני האנושי (HIV) אינו גורם לתסמונת הכשל החיסוני הנרכש (AIDS), למרות הוכחות המדע לכך.
ב-1984, מזכירת הבריאות ושירותי האנוש של ארצות הברית והרווחה, מרגרט הקלר, הכריזה כי קיים קשר בין נגיף ה-HIV למחלת האיידס. בתגובה, קמה קבוצת אנשים שהתנגדו לקשר זה מטעמים שונים. חלקם דוחים את עצם קיומו של נגיף ה-HIV. מכחישי האיידס צברו השפעה בדרום אפריקה תחת משטרו של תאבו מבקי ובגמביה תחת יחיא ג'אמה.